256 шьаус рзы амаҭәартә шьақәырӷәӷәақәа рыблит Аԥсны ААР аҟны
23:47 29.06.2023 (ирҿыцуп: 00:27 30.06.2023)
© Sputnik / Томас Тхайцук Здание МВД Абхазии
© Sputnik / Томас Тхайцук
Амаҭәартә шьақәырӷәӷәақәа нырҵәаразы акомиссиа ҷыда аԥҵан, уи иалан аҩнуҵҟатәи аусқәа аминистрра ахаҭарнакцәа, Жәлар Реизара адепутатцәа, Апрокуратура хада ахаҭарнакцәа, АШәМ, Агәабзиарахьчара аминистрра, аекологиа азы аҳәынҭеилакы, Ауаажәларратә палата.
АҞӘА, рашәара 29 - Sputnik, Бадраҟ Аҩӡба. Аԥсны Аҩнуҵҟатәи аусқәа рзы аминистрраҟны арҩышьыгатәи, апсихотроптәи маҭәашьарқәеи, арҩышьыга злоу аҵиаақәеи рыблит, дара 256 шьаус рзы амаҭәартә шьақәырӷәӷәақәан.
Амаҭәашьарқәа реиҳарак рылхын 2020-2023 шықәсқәа рзы.
Акомиссиа ҷыда идырбан ирблараны иҟаз амаҭәашьарқәа зегьы рсиа, изҭаз, дара зегьы ашәҟәы иарбаны амҳәыр раархын.
Зынӡа иблын 855 грамм арҩашьыгақәа, 240 грамм апсихотроптә маҭәашьарқәа, аканнабис хә-кьылак, арҩышьыга злоу аҵиаақәа 873 шьаҭа, амак, заарыхра ҟамло аҵиаақәа 18 500 шьаҭа.